Document ID: 32006R1156

32006R1156
L 208/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1156/2006 AL COMISIEI
din 28 iulie 2006
de stabilire, pentru 2006, a plafoanelor bugetare pentru punerea în aplicare parțială sau facultativă a schemei de plăți unice, a pachetelor financiare anuale ale schemei de plăți unice pe suprafață și a sumelor maxime pentru acordarea plății separate pentru zahăr, prevăzute de Regulamentul (CE) nr. 1782/2003 al Consiliului și de modificare a regulamentului respectiv
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 41 alineatele (1) și (1a), articolul 64 alineatul (2), articolul 70 alineatul (2), articolul 71 alineatul (2), articolul 110i alineatele (3) și (4), articolul 110l alineatul (1), articolul 143b alineatul (3), articolul 145 litera (i) și articolul 155,
întrucât:
(1)
Pentru statele membre care au recurs la opțiunea prevăzută la articolul 62 din Regulamentul (CE) nr. 1782/2003 și în funcție de informația comunicată în conformitate cu articolul 145 litera (i), trebuie să se revizuiască plafoanele naționale stabilite în anexa VIII la regulamentul menționat anterior.
(2)
Contribuția Comunității la finanțarea programelor de sprijin al măsurilor specifice în favoarea producțiilor animale în regiunile ultraperiferice este prevăzută, începând cu 2006, la articolul 23 din Regulamentul (CE) nr. 247/2006 al Consiliului din 30 ianuarie 2006 privind măsurile specifice din domeniul agriculturii în favoarea regiunilor ultraperiferice ale Uniunii (2). În consecință, statele membre în cauză trebuie să scadă din plafoanele naționale stabilite în anexa VIII la Regulamentul (CE) nr. 1782/2003 suma respectivei contribuții corespunzătoare măsurilor specifice respective incluse inițial în anexa VIII menționată anterior.
(3)
Trebuie ajustate plafoanele naționale stabilite la litera K punctul 2 din anexa VII la Regulamentul (CE) nr. 1782/2003 ținând seama de datele cele mai recente referitoare la cicoare și trebuie adaptate în consecință plafoanele naționale stabilite în anexa VIII la regulamentul menționat anterior, însă fără a modifica sumele globale.
(4)
De asemenea, trebuie adaptate plafoanele stabilite la punctul 2 de la litera K din anexa VII la Regulamentul (CE) nr. 1782/2003, ținând seama de cantitățile cuprinse în cota zahăr și în cota sirop de inulină produse într-un stat membru pe baza sfeclei roșii și a cicorii cultivate într-un alt stat membru în timpul anilor de comercializare 2000/2001 - 2005/2006. Trebuie adaptate în consecință plafoanele naționale stabilite în anexele VIII și VIIIa la regulamentul menționat anterior.
(5)
Trebuie stabilite pentru 2006 plafoanele bugetare pentru fiecare dintre plățile prevăzute la articolele 66-69 din Regulamentul (CE) nr. 1782/2003 pentru statele membre care pun în aplicare în 2006 schema de plăți unice prevăzută la titlul III din regulamentul menționat anterior, în condițiile stabilite la secțiunea 2 din titlul menționat anterior.
(6)
Trebuie să se stabilească pentru 2006 plafoanele bugetare care se aplică plăților directe excluse din schema de plăți unice pentru statele membre care au recurs în 2006 la opțiunea prevăzută la articolul 70 din Regulamentul (CE) nr. 1782/2003.
(7)
Trebuie stabilite pentru 2006 plafoanele bugetare care se aplică plăților directe enumerate în anexa VI la Regulamentul (CE) nr. 1782/2003 pentru statele membre care au recurs la perioada tranzitorie prevăzută la articolul 71 din regulamentul menționat anterior.
(8)
Suma maximă a ajutorului pentru plantațiile de măslini menționată la articolul 110i alineatul (3) din Regulamentul (CE) nr. 1782/2003 trebuie ajustată în funcție de valoarea coeficientului menționat în anexa VII litera H, precum și de reținerea aplicată în temeiul alineatului (4) din articolul respectiv, notificate de statele membre în cauză și trebuie ajustate în consecință plafoanele naționale stabilite în anexa VIII. Nu trebuie stabilită nici o sumă pentru statele membre care au hotărât să stabilească coeficientul prevăzut la litera H din anexa VII ca fiind 1.
(9)
Trebuie stabilită valoarea maximă a contribuției comunitare la finanțarea programelor de muncă elaborate de organizații de operatori aprobați în sectorul uleiului de măsline, în funcție de coeficientul de reținere prevăzut la articolul 110i alineatul (4) din Regulamentul (CE) nr. 1782/2003, notificat de statele membre în cauză.
(10)
Valoarea maximă a ajutorului total pentru tutun menționat la articolul 110l alineatul (1) din Regulamentul (CE) nr. 1782/2003 trebuie ajustată în funcție de valoarea coeficientului menționat la litera I din anexa VII la regulamentul respectiv, notificată de statele membre în cauză și trebuie ajustate în consecință plafoanele naționale stabilite în anexa VIII la regulamentul menționat anterior. Nu trebuie stabilită nici o sumă pentru statele membre care au hotărât să stabilească coeficientul prevăzut la litera I din anexa VII ca fiind 1.
(11)
Din motive de claritate, plafoanele bugetare ale schemei de plăți unice pentru 2006 trebuie publicate după ce din plafoanele revizuite de la anexa VIII la Regulamentul (CE) nr. 1782/2003 s-au scăzut plafoanele stabilite pentru plățile menționate la articolele 66-70 din Regulamentul respectiv.
(12)
Trebuie stabilită valoarea maximă a fondurilor puse la dispoziția statelor membre care au aderat la Uniunea Europeană în 2004 și vor aplica schema de plăți unice pe suprafață pentru acordarea plății separate pentru zahăr în 2006 în temeiul articolului 143ba din Regulamentul (CE) nr. 1782/2003, pe baza unei notificări din partea statelor respective.
(13)
Trebuie stabilite pachetele financiare anuale pentru 2006 în conformitate cu articolul 143b alineatul (3) din Regulamentul (CE) nr. 1782/2003 pentru statele membre care au aderat la Uniunea Europeană în 2004 și vor pune în aplicare în 2006 schema de plăți unice pe suprafață prevăzută la titlul IVa din regulamentul menționat anterior.
(14)
Regulamentul (CE) nr. 1782/2003 trebuie modificat în consecință.
(15)
Măsurile prevăzute de prezentul regulament sunt conforme cu avizul Comitetului de gestionare a plăților directe,
ADOPTĂ PREZENTUL REGULAMENT:
Articolul 1
(1) Plafoanele bugetare pentru 2006 menționate la articolele 66-69 din Regulamentul (CE) nr. 1782/2003 sunt stabilite în anexa I la prezentul regulament.
(2) Plafoanele bugetare pentru 2006 menționate la articolul 70 alineatul (2) din Regulamentul (CE) nr. 1782/2003 sunt stabilite în anexa II la prezentul regulament.
(3) Plafoanele bugetare pentru 2006 menționate la articolul 71 alineatul (2) din Regulamentul (CE) nr. 1782/2003 sunt stabilite în anexa III la prezentul regulament.
(4) Plafoanele bugetare pentru 2006 pentru schema de plăți unice menționată la titlul III din Regulamentul (CE) nr. 1782/2003 sunt stabilite în anexa IV la prezentul regulament.
(5) Pachetele financiare anuale pentru 2006 menționate la articolul 143b alineatul (3) din Regulamentul (CE) nr. 1782/2003 sunt stabilite în anexa V la prezentul regulament.
(6) Valorile maxime ale fondurilor puse la dispoziția Republicii Cehe, Letoniei, Lituaniei, Ungariei, Poloniei și Slovaciei pentru acordarea plății separate pentru zahăr în 2006, menționate la articolul 143ba alineatul (4) din Regulamentul (CE) nr. 1782/2003, sunt stabilite în anexa VI la prezentul regulament.
Articolul 2
Contribuția comunitară maximă la finanțarea programelor de lucru elaborate de operatorii aprobați în sectorul uleiului de măsline, în temeiul articolului 110i alineatul (4) din Regulamentul (CE) nr. 1782/2003 este următoarea:
(în milioane EUR)
Grecia
11,098
Franța
0,576
Italia
35,991
Articolul 3
Regulamentul (CE) nr. 1782/2003 se modifică după cum urmează:
1.
La articolul 110i alineatul (3) primul paragraf, tabelul se înlocuiește cu următorul tabel:
(în milioane EUR)
Spania
103,14
Cipru
2,93
Malta
0,07
Slovenia
0,17
2.
La articolul 110l alineatul (1), tabelul se înlocuiește cu următorul tabel:
(în milioane EUR)
2006-2009
Germania
21,287
Spania
70,599
Franța
48,217
Italia (fără Apulia)
189,366
Portugalia
8,468
3.
În anexa VII litera K punctul 2, tabelul 1 se înlocuiește cu tabelul din anexa VII la prezentul regulament.
4.
Anexa VIII se înlocuiește cu textul din anexa VIII la prezentul regulament.
5.
Anexa VIIIa se înlocuiește cu textul din anexa IX la prezentul regulament.
Articolul 4
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 iulie 2006.

Labels: 5
6